बारात का जोरदार स्वागत; वर माला के बाद तारों की छांव में होंगे फेरे
हरियाणा के भिवानी जिले की अंतरराष्ट्रीय महिला मुक्केबाज पूजा बोहरा आज जींद के आकाश के साथ परिणय सूत्र में बंधने जा रही है। उनकी शादी बिना दहेज की होगी, जिसमें सिर्फ एक रुपया शगुन दिया जाएगा। परिवार शादी की खुशियों में झूम रहा है। पूजा भी अपनी शादी को खास बनाने में लगी है।
हरियाणा के भिवानी जिले की अंतरराष्ट्रीय महिला मुक्केबाज पूजा बोहरा कुछ देर बाद जींद के आकाश की हो जाएगी। आकाश बारात लेकर पूजा के घर पहुंच चुका है। वरमाला के बाद दोनों फेरों पर सात बंधनों में बंध जाएंगे। बाराती नाचेते गाते हुए पूजा के घर पहुंचे हैं। दुल्हा आकाश भी ठुमके लगाते हुए दिखाई दिया।
पूजा के परिजनों ने बारातियों का जोरदार स्वागत किया है। मिलनी के बाद शादी की आगे की परम्पराएं निभाई जा रही है। शादी में खेल जगत से भी कई सितारे यहां पहुंचे हैं। आकाश के परिवार के साथ महिलाएं भी खूब नाच रही हैं।
पूजा आज जींद के आकाश के साथ परिणय सूत्र में बंधने जा रही है। उनकी शादी बिना दहेज की होगी, जिसमें सिर्फ एक रुपया शगुन दिया जाएगा। परिवार शादी की खुशियों में झूम रहा है। पूजा भी अपनी शादी को खास बनाने में लगी है। पिया के नाम की मेंहदी तो उसके हाथों में सजी ही साथ में वह अपने होने वाले जीवन साथी का स्वागत भी खास अंदाज में करने की तैयारी मे है। घर में नाच गाना चल रहा है।
अंतरराष्ट्रीय महिला मुक्केबाज पूजा बोहरा की बारात जींद जिले के गांव बड़छप्पर से आएगी। एक इंश्योरेंस कंपनी के अधिकारी आकाश के साथ उसका रिश्ता तय हुआ है। आकाश जींद में ही यूनाइटेड इंडियन इंश्योरेंस में अधिकारी है। शादी को लेकर दोनों परिवार में खुशी का माहौल है।​
जानें आकाश और पूजा के परिवार को
भिवानी जिले के गांव नीमड़ीवाली निवासी पूजा बोहरा अपने परिवार के साथ कई साल से शहर के विकास नगर में रहती है। पूजा के पिता स्वर्गीय राजबीर हरियाणा पुलिस में एसआई के पद से सेवानिवृत्त थे। पूजा खुद भी इन दिनों आबकारी एवं कराधान विभाग में इंस्पेक्टर है। पूजा के पिता फुटबाल के खिलाड़ी रह चुके हैं। जबकि पूजा की बड़ी बहन पूनम गृहिणी है और छोटा भाई अरविंद डीपीई है। वहीं, उनके मंगेतर आकाश दो बहन भाई हैं। उनकी बड़ी बहन प्रियंका ऑस्ट्रेलिया में रहती है, जोकि शादीशुदा है। आकाश की मां सरला देवी गृहिणी हैं व पिता का देहांत हो चुका है।
पूजा ने 2010 से कमाया नाम
पूजा ने बॉक्सिंग में खूब नाम कमाया है। 2010 में गोवा में हुई जूनियर राष्ट्रीय चैम्पियनशिप में रजत पदक, 2012 में गुवाहाटी में हुई सीनियर राष्ट्रीय चैम्पियनशिप में स्वर्ण पदक, 2013 में एशियन चैंपियनशिप में रजत पदक जीता। इसी प्रकार 2013 में एशियन गेम्स में कांस्य पदक हासिल किया। इस दौरान 2019 में बैंकॉक में हुई एशियन चैम्पियनशिप में स्वर्ण पदक, 2021 में दुबई में हुई एशियन चैम्पियनशिप में स्वर्ण पदक और वर्ष 2021 टोक्यो ओलिंपिक में प्रतिनिधित्व कर चुकी है।
सोशल मीडिया से शादी तक पहुंचे
पूजा ने बताया कि 19 अगस्त 2019 को फेसबुक पर उनके पास पहली बार आकाश का मैसेज आया था। इसके बाद धीरे-धीरे उनकी बातचीत शुरू हुई। शुरू शुरू में आकाश उसे अच्छा नहीं लगता था । लेकिन समय के साथ उसे अच्छा लगने लगा। वर्ष 2020 तक आते-आते बातचीत प्यार में बदल गई।
पूजा ने जब यह बात अपने परिवार वालों को बताई तो उन्हें आकाश और उसका परिवार अच्छा लगा। इसके बाद आकाश को उसके परिजनों ने उसके लिए पसंद कर लिया। दोनों परिवारों ने उनके रिश्ते को कबूल कर लिया।